ઓનલાઇન આવતી દરેક વ્યક્તિ ખરાબ પણ નથી હોતી, ઘણાં કિસ્સાઓમાં જોયું હશે તો ઓનલાઈન મિત્રતા કે પ્રેમ થયા બાદના કેટલાય સંબંધો વર્ષો સુધી એકબીજા સાથે ખુશીથી રહી શકે છે . કેટલીક વ્યક્તિઓ તો ઓનલાઇન મળે છે, અને સુખી લગ્ન જીવન પણ જીવતાં હોય છે. કેટલીક વ્યક્તિઓ ઓનલાઈન જ આપણા આકર્ષણનું કેન્દ્ર બને છે. ભલે એ વ્યક્તિ સાથે પ્રેમ ના થાય, મિત્રતા ના થાય પણ એ વ્યક્તિના વિચારો, એ વ્યક્તિની વાતોથી આપણે પ્રભાવિત થતાં હોઈએ છીએ. આપણે તેને આદર્શ પણ માની લેતા હોઈએ છીએ. તો ક્યારેક ઓનલાઈન જ આપણને કોઈ વ્યક્તિ સાથે એક તરફી પ્રેમ પણ થઈ જતો હોય છે. અને એ એક તરફી પ્રેમમાં જ વર્ષો વીતવા છતાં પોતાના દિલની વાત સામેના પાત્રને જણાવી નથી શકતા.